**Obsah predmetu biológia**

|  |  |  |  |  |
| --- | --- | --- | --- | --- |
| **Ročník** | **Názov predmetu** | **učebného** | **Dotácia vyučovacích hodín** | **Učebnica** |
| 5. ročník | biológia |  | 2 | Biológia pre 5. ročník základných škôl, M. Uhereková a kol., Expol pedagogika  2008 |
| 6. ročník | biológia |  | 1 | Biológia pre 6. ročník základných škôl, M. Uhereková a kol., Expol pedagogika  2009 |
| 7. ročník | biológia |  | 2 | Biológia pre 7. ročník základných škôl, M. Uhereková a kol., Expol pedagogika  2011 |
| 8. ročník | biológia |  | 1 | Biológia pre 9. ročník základných škôl a 3. ročník gymnázia s osemročným štúdiom, Uhereková a kol., SPN  2011 |
| 9. ročník | biológia |  | 1 | Biológia pre 8. ročník základných škôl a 3. ročník gymnázia s osemročným štúdiom, Uhereková a kol., SPN  2011 |

1. **ročník** (66 hodín)
   * 1. Príroda a život
   * 2. Život v lese
   * 3. Život vo vode a na brehu
   * 4. Život na poliach a lúkach
   * Praktické aktivity
2. **ročník** (33 hodín)
   * 1. Život s človekom a v ľudských sídlach
   * 2. Základná štruktúra života – bunka
   * 3. Vnútorná organizácia tela organizmov
   * 4. Vnútorná stavba tela rastlín a húb
   * 5. Vnútorná stavba tela bezstavovcov
   * Praktické aktivity

Základným štrukturálnym prvkom je v **5. a 6. ročníku** špirálovité usporiadanie obsahu v tematických celkoch. Poznatky sa rozvíjajú na základe princípu od vonkajších k vnútorným štruktúram vo vzájomných vzťahoch a súvislostiach. Učivo v 5. - 6. ročníku je usporiadané v nadväznosti na osvojené poznatky z nižšieho stupňa vzdelávania a skúsenosti žiakov z vnímania prírodných objektov, vzťahov organizmov a človeka v prírodnom prostredí. Štruktúra učiva je orientovaná na konkrétne prírodné celky, poznávanie jednotlivých organizmov v nich žijúcich, triedenie a zovšeobecňovanie poznatkov, s pozornosťou na potravové vzťahy a vzťahy k prostrediu, s postupným prechodom na pochopenie vnútorných štruktúr. Usporiadanie učiva vedie k postupnému poznávaniu zložitosti organizmov a postupne prehlbovaniu poznatkov.

1. **ročník** (66 hodín)
   * 1. Stavba tela stavovcov
   * 2. Človek a jeho telo
   * 3. Zdravie a život človeka
   * Praktické aktivity

Usporiadanie učiva v **7. ročníku** nadväzuje na predchádzajúci učebný systém s rešpektovaním vzájomných súvislostí. Štruktúra učiva v 7. ročníku umožňuje plynulý prechod k pochopeniu človeka ako biologického objektu a na základe anatomicko-fyziologických poznatkov, smeruje k pochopeniu princípov individuality, biologickej a sociálnej podstaty človeka, pochopeniu základných spoločenských vzťahov na základe etických noriem, v prospech ich rozvoja. Štruktúra učiva umožňuje pochopenie osvojovanie si zdravého životného štýlu a ochranu pred škodlivými vplyvmi.

1. **ročník** (33 hodín)
   * 1. Základné znaky a životné procesy organizmov
   * 2. Základná stavba organizmov
   * 3. Dedičnosť a jej podstata
   * 4. Životné prostredie organizmov a človeka
   * Praktické aktivity

Obsah učiva v **8. ročníku** je orientovaný na základné životné procesy z hľadiska funkčných častí tela organizmov, poznatky o podstate života z hľadiska bunkovej štruktúry a dedičnosti. Záver tvorí problematika životného prostredia, ktorá smeruje k pochopeniu základných vzájomných vzťahov, vzťahov k prostrediu s vyústením do poznania vzťahov človeka k prírode a jej ochrane.

1. **ročník** (33 hodín)
   * 1. Neživá príroda
   * 2. Zem a jej stavba
   * 3. Základné stavebné jednotky zemskej kôry
   * 4. Geologické procesy
   * 5. Vývoj zemskej kôry a organizmov na Zemi
   * 6. Geologická stavba a vývoj prírody Slovenska
   * 7. Význam a ochrana neživej prírody
   * Praktické aktivity

Štruktúra obsahu v **9. ročníku** sa orientuje na dynamické hľadisko zloženia Zeme, zemského povrchu v súčinnosti so živými zložkami prírody. Predstavuje spolu s vedomosťami nadobudnutými v nižších ročníkoch komplexný pohľad na prírodu a jej vývoj. Nadväzne sa ďalej orientuje na poznanie vzťahov živej a neživej prírody so zameraním na základné ekologické poznatky. Obsah ročníka je vcelku zameraný na komplexné poznanie a chápanie vzájomných vzťahov a súvislostí v prírode.